นำร่อง Phuket Sandbox / OPEC+ หารืออีกครั้งวันนี้ / Preview 2Q21 Banking Sector / วันนี้คาด SET แกว่ง 1590+/- แนะ ASK MEGA
2 กรกฎาคม 2564

เปิด Phuket Sandbox / OPEC+ หารืออีกครั้งวันนี้ / Preview 2Q21 Banking Sector 

เมื่อวานที่ผ่านมา มี event สำคัญของทางรัฐบาลนั่นคือการเปิด Phuket Sandbox ซึ่งมี นทท.ประเดิมล็อตแรก 4 เที่ยวบิน 400-500 คน นำร่องเปิดประเทศ หวังความสำเร็จใช้เป็นโมเดลให้พื้นที่อื่น โดยยืนยันว่ามีมาตรการเฝ้าระวังการระบาดอย่างเข้มงวด มีแผนเผชิญเหตุหากพบผู้ติดเชื้อ  

มุมมองของกสิกรไทยสอดคล้องกับความเสี่ยงของแผนการเปิดรับนักท่องเที่ยวต่างชาติอย่างที่รัฐรายงาน การฉีด vaccines / การควบคุมจำนวนผู้ติดเชื้อคือปัจจัยสำคัญ โดยในส่วนหลังคือประเด็นที่ยังคงต้องติดตามเพราะจำนวนผู้ติดเชื้อในประเทศเพิ่มขึ้นต่อเนื่อง ซึ่งหากในภูเก็ตและสุราษฎร์ธานีสามารถควบคุมสถานการณ์โดยไม่เกิดการระบาดของโควิด-19 ได้ จะส่งผลดีต่อการท่องเที่ยวในระยะต่อไป โดยเฉพาะในช่วงฤดูกาลท่องเที่ยวของนักท่องเที่ยวต่างชาติในไตรมาส 4 

ในส่วนของปัจจัยต่างประเทศ น้ำมัน WTI ปิดพุ่ง $1.76 หลังกลุ่มโอเปกพลัสได้ตัดสินใจเลื่อนการประชุมระดับรัฐมนตรีเป็นวันนี้ (2 ก.ค.) เพื่อให้ประเทศสมาชิกมีเวลามากขึ้นในการหารือกันเกี่ยวกับนโยบายการผลิตน้ำมัน โดยการตัดสินใจเลื่อนการประชุมดังกล่าวนั้นเป็นไปตามคำเรียกร้องของซาอุดีอาระเบีย ซึ่งเป็นประธานคณะกรรมการ เบื้องต้น ตลาดคาดว่าซาอุดีอาระเบียและรัสเซียได้เสนอให้โอเปกพลัสปรับเพิ่มกำลังการผลิต 400,000 บาร์เรล/วันตั้งแต่เดือนส.ค.-ธ.ค. 2564 (น้อยกว่าตลาดคาดไว้ที่ 500,000 บาร์เรล/วัน) 

ประเด็นสุดท้ายคือ Preview 2Q21 กลุ่มแบงค์คาดกำไรโดยรวมของกลุ่มในไตรมาส 2/2564 จะลดลง 3% QoQ แต่โตขึ้น 24% YoY แรงกดดันหลักมาจาก NII และ non-NII ที่อ่อนแอและ credit cost ที่สูงขึ้น, เราคาดว่าภายในระบบธนาคารจะมี CET1 ส่วนเกินมากพอต่อการเป็นกันชนต่อขาดทุนที่อาจเกิดขึ้นจากสถานการณ์โควิด-19 คาด NPL สูงขึ้นแต่จัดการได้ 

โดยรวม เรายังคงมุมมอง “บวก” ต่อกลุ่มเพราะคาดว่ากำไรจะฟื้นตัวในปี 2564-66 ทั้งยังมีฐานเงินทุนที่แข็งแกร่ง และมูลค่าหุ้นที่ไม่แพง Top picks SCB KKP 

มุมมองตลาดหุ้น/ กลยุทธ์การลงทุน กลยุทธ์การลงทุนวันนี้คาด SET แกว่ง 1590+/- แนะ ASK MEGA 

หุ้นแนะนำ ASK (พื้นฐาน 44.70 บาท) เราเล็งเห็นยอดขายรถบรรทุกในประเทศปรับเพิ่มขึ้น 50.4% YoY ในไตรมาส 1/2564 และ 26% YoY ในเดือน เม.ย. – พ.ค. 2564 ซึ่งคาดว่าจะเป็นปัจจัยบวกต่อธุรกิจสินเชื่อเช่าซื้อรถบรรทุกของ ASK, คาดว่า ASK จะรายงานกำไรปี 2564/65/66 ที่ 1.17 พันลบ./1.45 พันลบ./1.65 พันลบ. หรือคิดเป็นอัตราการเติบโตที่ 33.0%/23.7%/13.3% ปัจจัยหนุนการเติบโตด้านกำไรที่สำคัญจะยังมาจาก 1) การเติบโตที่แข็งแกร่งของสินเชื่อ 24.4%/21.6% ในปี 2564/65 จากขาขึ้นของอุปสงค์รถบรรทุก 2) ขาขึ้นของ loan yield เนื่องจาก ASK หันไปมุ่งเน้นกลุ่มผลิตภัณฑ์ที่มี yield สูงขึ้น และ 3) การเติบโตในธุรกิจรายได้ที่มิใช่ดอกเบี้ย (non-NII) ด้วยอัตราการเติบโตเฉลี่ยต่อปี (CAGR) ระหว่างปี 2564-66 ที่ 22%.. MEGA (พื้นฐาน 42.50 บาท) เราคาดว่ากำไรสุทธิของ MEGA จะฟื้นตัวขึ้นจากระดับต่ำสุดในไตรมาส 1/2564 หนุนจากอุปสงค์ที่ฟื้นตัวขึ้นในประเทศเมียนมาร์ (40% ของยอดขายของ MEGA) จากสถานการณ์ที่เสถียรมากขึ้นในไตรมาส 2/2564 กอปรกับอุปสงค์ผลิตภัณฑ์อาหารเสริมที่มากขึ้นเพราะประชาชนหันมาดูแลสุขภาพมากขึ้นผลจากการแพร่ระบาดของไวรัสโควิด-19 GPM ที่มากขึ้นจากเงินบาทที่อ่อนค่าลงเมื่อเทียบกับดอลลาร์ฯ และความสามารถในการเพิ่มราคาขายในประเทศเมียนมาร์จากสกุลเงินจ๊าดที่อ่อนค่าลง 

รายงานตัวเลขเศรษฐกิจ วันศุกร์ ติดตาม ตัวเลขการจ้างงานนอกภาคเกษตรของสหรัฐฯ เดือน มิ.ย. คาด +6.75 แสนตำแหน่ง (+21% MoM) อัตราการว่างงานของสหรัฐฯ เดือน มิ.ย. คาด 5.7% (ลดลงจากเดือนก่อนหน้าที่ 5.8%) ตัวเลข Average Hourly Earnings ของสหรัฐฯ เดือน มิ.ย. คาด +0.3% MoM และ +3.6% YoY และถ้อยแถลงของ